"له نشه‌يي موادو سره د مبارزې وزارت د پلان له مخې د ننګرهار په ۱۵ ولسوالیو کې د کوکنارو اړولو کمپاین ترسره شو چې تر دې مهاله نږدې زر هکتاره ځمکه د کوکنارو له بوټو څخه پاکه شوې ده۔ هغه سیمې چې ناامنه وې، لکه د شیرزادو او حصارک ولسوالۍ، هغه مو په خپل پلان کې نه‌دي شاملې کړي، ځکه ۱۵ کاله کېږي چې دا ولسوالۍ نا امنه دي۔"

تر دې وړاندې د امریکا متحده ایالاتو له جرمونو سره د مبارزې او قانون د تطبیق ادارې ویلي و چې ترڅو په يوه ولايت کې د کوکنارو د کښت په ۱۰۰ کې ۸۰ له‌منځه نه‌وي وړل شوي، له دوی سره د بدیل معیشت په برخه کې مرسته نه‌کوي۔

خو ښاغلی صافی وايي، دوی د کوکنارو د زر هکتاره ځمکې په اړولو سره دې ادارې ته قناعت ورکړی چې له بزګرانو سره ۲۲ میلیونه ډالره مرسته وکړي۔

د غږیز راپور لپاره‌یې لاندې لېنک کېکاږئ